**H I R D E T M É N Y**

**Kazincbarcika Város Önkormányzata megbízásából a Barcika Kontroll Kft. jelen pályázat kiírásával bérbeadásra meghirdeti a 3700 Kazincbarcika, Bercsényi utca 14. szám alatti fiatalok garzonházában lévő 7 db önkormányzati tulajdonú bérlakást az alábbiak szerint:**

|  |  |  |  |  |  |  |
| --- | --- | --- | --- | --- | --- | --- |
| **ssz.** | **bérlemény címe** | **alapterület (m2)** | **szobaszám** | **komfortfokozat** | **műszaki állapot** | **energetikai tanúsítvány** |
| 1. |  Bercsényi utca 14. fszt. 1.  | 38 | 1 | összkomfortos | megfelelő | rendelkezik |
| 2. | Bercsényi utca 14. 1.em. 2. | 38 | 1 | összkomfortos | megfelelő | rendelkezik |
| 3. | Bercsényi utca 14. 1.em. 4. | 38 | 1 | összkomfortos | megfelelő | rendelkezik |
| 4.  | Bercsényi utca 14. 1.em. 5. | 38 | 1 | összkomfortos | megfelelő | rendelkezik |
| 5. | Bercsényi utca 14. 2.em. 1. | 32 | 1 | összkomfortos | megfelelő | rendelkezik |
| 6. |  Bercsényi utca 14. 2.em. 4. | 34 | 1 | összkomfortos | megfelelő | rendelkezik |
| 7. |  Bercsényi utca 14. 2.em. 5. | 32 | 1 | összkomfortos | megfelelő | rendelkezik |

***Kazincbarcika Város Önkormányzata Képviselő-testületének Szervezeti és Működési szabályzatáról szóló 10/2024. (X. 2.) rendelete 2. mellékletének 1.12.7. pontja alapján a fiatalok elhelyezésére szolgáló garzonházban lévő bérlakás bérlőjének kijelöléséről való döntés a polgármesterre átruházott hatáskörbe tartozik.***

**A garzonházban megállapított lakbér mértéke:**

A lakás után fizetendő havi bérleti díj összege: 675,-Ft/m2/hó (mely összeg a vízóra- használati díjat (290,-Ft/vízóra/hó), valamint a rezsi-költségeket nem tartalmazza).

**A bérleti jog időtartama:** legfeljebb 5 év

**A pályázati kiírással kapcsolatban felvilágosítás kérhető:**

+36 70/229 7556 telefonszámon, **munkanapokon 8 és 15 óra** között.

***A lakások megtekinthetőek a pályázati kiírást követően, előzetes telefonos egyeztetés után,***

***a helyszínen.***

**A pályázat benyújtásának módja:** A pályázatot az erre a célra rendszeresített formanyomtatványon **2025. november 3. (hétfő) 1500 óráig** lehet benyújtani **személyesen, előzetes egyeztetést követően** az Egressy Béni Művelődési Központ 5. irodáján (3700 Kazincbarcika, Fő tér 5.) **keddi és szerdai napokon 9 és 15 óra között** vagy **postai úton** a következő címen: Barcika Kontroll Kft. 3700 Kazincbarcika, Fő tér 5.

A formanyomtatvány letölthető a www. kolorline.hu oldalról, illetve beszerezhető a Mezey István Művészeti Központ portáján minden hétköznap 11:00-18:00 óra között.

**Garzonházban lévő bérlakásra jogosult:**

Az igénylők, ha egyikük, vagy mindketten kereső tevékenységet folytatnak, csak akkor jelölhetők bérlőként a lakásra, ha éves szinten a garzonházi lakás bekerülési költségének 5 %-át elérő összegű lakáscélú előtakarékosságot vállalnak. Az előtakarékossági szerződést Magyarországon bejegyzett hitelintézettel vagy biztosító társasággal kell megkötniük legalább a bentlakás időtartamára.

További feltételek:

Garzonház lakásaira azok a Kazincbarcika város közigazgatási területén bejelentett lakóhellyel, vagy tartózkodási hellyel rendelkező magyar állampolgárok, vagy az Európai Unió tagállamának tartózkodási engedéllyel rendelkező állampolgárai jogosultak, akik

a)házastársi, vagy élettársi kapcsolatban élnek és

b)mindketten 35 év alattiak és

c)lakásra vonatkozó tulajdonjoggal vagy önkormányzati bérlakásra vonatkozóan bérleti jogviszonnyal nem rendelkeznek és

d)az egy főre eső havi nettó jövedelmük eléri, vagy meghaladja a szociális vetítési alap 200 %-át (57.000-Ft-ot);

továbbá megfelelnek az alábbi feltételek valamelyikének:

e) mindketten állandó jellegű kereső tevékenységet folytatnak (beleértve az anyasági ellátásban részesülőket is), vagy

f) mindketten felsőfokú oktatási intézmény nappali tagozatos hallgatói, vagy

- g) egyikük állandó jellegű kereső tevékenységet folytat, a másik felsőfokú oktatási intézmény nappali tagozatos hallgatója.

* Az f) és g) pontokban foglalt feltételnek megfelelő igénylők akkor is jogosultak a garzonház lakásra, ha az egy főre eső havi nettó jövedelmük nem éri el a szociális vetítési alap 200 %-át, de a lakás fenntartási költségeinek megfizetésére és a g) pontban foglalt igénylők esetén az előtakarékosság fizetésére helyettük más személy kezességet vállal.

 **A pályázati adatlaphoz az alábbi dokumentumok csatolása szükséges:**

* jövedelemigazolás a kérelem benyújtását megelőző 6 hónapról,
* nyilatkozat arról, hogy lakásra vonatkozó tulajdonjoggal vagy önkormányzati bérlakásra vonatkozó jogviszonnyal nem rendelkeznek,
* nyilatkozat arról, hogy házastársak (házassági anyakönyvi kivonat csatolása) vagy élettársi kapcsolatban élnek (közjegyző előtt tett nyilatkozat csatolása), az igazoló dokumentumot nyertes pályázat esetén be kell mutatni,
* hallgatói jogviszony igazolása,
* nyilatkozat arról, hogy az előtakarékossági szerződés megkötését vállalják vagy a már megkötött szerződés másolata.

**Nem vehet részt a pályázaton**

* akinek önkormányzati bérleménye után bérleti díj, használati díj, külön szolgáltatási díj vagy közüzemi díjtartozása van,
* aki jövedelmi, vagyoni viszonyaira és egyéb adataira vonatkozóan valótlan adatokat közöl, vagy nem közöl adatokat,
* akivel, vagy a vele együtt költöző személlyel szemben az Önkormányzatnak, vagy az Önkormányzat bármely közvetlen vagy közvetett tulajdonában álló gazdasági társaságnak vagy intézménynek lejárt követelése van,
* akinek korábbi bérleti szerződése fizetési kötelezettség nem teljesítése miatt szűnt meg,
* aki a jelen hirdetmény szerinti feltételeknek nem felel meg.

A Pályázat elbírálására a hiánytalan benyújtást követő 60 napon belül kerül sor, a pályázókat a döntéshozatalt követő 8 munkanapon belül írásban, postai úton értesíti a kiíró. A nyertes pályázó a bérleti szerződést a pályázat eredményének megállapítását követő 30 napon belül köteles megkötni, mely határidő elteltével a bérbeadó ajánlati kötöttsége megszűnik. A bérleti szerződés legfeljebb 5 éves időtartamra szól, a jogviszony nem hosszabbítható meg.

Ha a bérleti szerződés megkötése bármely okból meghiúsul, a bérleti szerződés megkötését a második helyre sorolt pályázónak kell felajánlani.

A nyertes pályázók kötelesek minden olyan okiratot a Barcika Kontroll Kft. felhívására bemutatni, amelyek igazolják a pályázati adatlapon közölt adatokat, valamint az ahhoz csatolt iratokban foglaltak valóságát.

***A kiíró mind a teljes pályázat, mind az egyes lakások vonatkozásában a pályázat eredménytelenné nyilvánítási jogát fenntartja.***